Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10075

13. fejezet Védelem* 13.1. Belföldi kereskedelmi üzemeltetés Ajánlás – A jelen fejezetben előírt nemzetközi előírásokat és ajánlott gyakorlati eljárásokat az összes szerződő állam alkalmazza a belföldi kereskedelmi (légi-szállítási) üzemeltetésre. 13.2 A hajózószemélyzet kabinjának védelme 13.2.1 Minden olyan repülőgépen, amely pilótakabin ajtóval van felszerelve, ez az ajtó belülről zárható legyen. Biztosítsanak megfelelő lehetőséget arra, hogy az utaskabin személyzet bizalmasan és feltűnés nélkül értesíthesse a hajózó-személyzetet az utaskabinban tapasztalható gyanús tevékenységről vagy a biztonság szintjének csökkenéséről. 13.2.2 2003 november 1-től minden olyan utasszállító repülőgépet, amelynek engedélyezett legnagyobb felszállósúlya (tömege) több mint 45000 kg vagy amely több mint 60 utas szállítására jogosított, szereljenek fel olyan jóváhagyott pilótakabin ajtóval, amelyet úgy terveztek és alakítottak ki, hogy megakadályozza a kézifegyver tűzzel és a kézigránát szilánkkal történő kinyílását valamint ellenáll a jogtalan személyek erőszakos behatolási kísérleteinek. Ez az ajtó bármely repülőgépvezető üléséből nyitható és zárható legyen. 13.2.3 Az összes olyan repülőgépen, amelyet a 13.2.2 pont alapján szereltek fel pilótakabin ajtóval:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes